Gandia reduirà en 100 tones les emissions de CO? amb la instal·lació de plaques solars a edificis municipals
16 setembre 2022

## Gandia reduirà en 100 tones les emissions de CO? amb la instal·lació de plaques solars a edificis municipals16 setembre 2022Última actualització: 16 setembre 2022

![](../gestion/img/79f4a2099b58357661b6fe02b2dd1c6598f3fde3b83d629225eaaadbc687150b.jpg)  
  

Gandia continua avançant en la millora de l'eficiència i la generació d'energia verda. El regidor delegat d'Economia i Hisenda, **Salvador Gregori**, ha informat que ja ha estat aprovada la licitació del projecte d'instal·lació de panells solars a edificis públics de la ciutat. En concret, aquesta iniciativa contempla la col·locació de plaques solars a les teulades de l'edifici municipal situat a la plaça Tirant, el mercat del Prado i l'Urbalab. L'import de l'actuació ronda els 250.000?€. En el cas de les instal·lacions de les places Tirant i del Prado, l'energia generada també servirà per a proveir els pàrquings municipals mentre que la instal·lació situada a l'Urbalab podrà subministrar el seu excedent a la Casa de la Marquesa.

Tal com ha explicat el regidor, la producció i la demanda d'energia d'aquestes instal·lacions està molt sincronitzada, per la qual cosa l'estalvi a la factura de la llum serà més gran. D'aquesta manera, s'instal·laran plaques que generaran prop de kW, amb la qual cosa pràcticament es garanteix el 100% del consum diari dels edificis i els pàrquings situant la taxa d'autoconsum entre el 75 i 79,51%, alhora que s'evita l'emissió de més de 100 tones de CO? a l'atmosfera. Pel que fa a l'estalvi econòmic per a les arques municipals i als preus actuals de l'energia, se situa prop de 100.000 euros anuals.

Gregori també ha incidit en l'interés de generar el màxim estalvi energètic possible dins la línia de compromís de l'executiu municipal amb el medi ambient i l'Agenda 2030 i ha avançat que l'Ajuntament de Gandia "_pretén continuar ampliant aquest tipus d'instal·lacions al poliesportiu, al Centre Social Marcel·lí Pérez, mercat d'abastaments i la biblioteca municipal gràcies als fons Next Generation_" a més d'estar estudiant altres iniciatives que permetran continuar convertint a la nostra ciutat un espai que cada cop siga més respectuós amb el medi ambient.